Jumala sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast Palvekooli, kus palvetame Jumala Sõna alusel.
Iga saade koosneb kolmest osast.
Esimeses osas räägime ilmutusest Jumala kohta, kes Ta on.
Kolme minuti jooksul vaatame mõnda piiblisalmi
ning saame jõudu ja julgustust, kes on Jumal.
Sellele järgneb 10-minutiline osa, kus õpime palvetama Jumala Sõna.
Kasutame alusena eri kirjakohti.
Tänane teema on "Ühiskond pöördub õigsusesse,
kui eestpalvetajad astuvad müüriprakku".
Mida saame õppida Mordokailt ja Estrilt
ning kuidas selle Sõna järgi palvetada?
Iga saade lõpeb praktilise ülesandega järgnevaks 7 päevaks,
kus saad midagi ise teha, et oma palve-elus kasvada
nii isiklikus elus kui pere ja kogudusena.
PALVEKOOL Piibellik palve argipäevas
Palvekooli teine osa.
Kuidas kasutada päästekiivrit
ja julgeda toetuda Jumala Sõnale nagu Paulus?
Ta ütleb, et oleksime vägevad Tema tugevuse jõus.
Efeslastele 6:17-18
käsib ta meil võtta päästekiiver ja Vaimu mõõk, mis on Jumala Sõna.
"Ja palve ja anumisega palvetage igal ajal Vaimus," ütleb Paulus.
Nüüd võtame ka meie Jumala Sõna.
Jeremija 23:28 ütleb:
"..kellel on minu sõna, kõnelgu mu sõna kui tõde!
Mis on õlgedel tegemist puhta viljaga? ütleb Issand.
Eks mu sõna ole nagu tuli, ütleb Issand,
või nagu vasar, mis purustab kalju?"
Kui hakkad palves Jumala Sõna kuulutama,
purunevad kõvad kaljud ühiskonnas
ning kaljud su peres ja elus, samuti su oma südames.
Jumala Sõna on nii võimas.
Issand ise on Sõna.
Vaatame selle saate ilmutust Jumalast.
Ilmutusraamat 1:3-6.
"Õnnis on see, kes loeb, ning need, kes kuulavad
neid ennustuse sõnu ja hoiavad tallel,
mis sellesse on kirjutatud, sest aeg on lähedal.
Johannes - seitsmele Aasia kogudusele:
Armu teile ja rahu temalt, kes on, kes oli ja kes tuleb
ning seitsmelt vaimult, kes on tema trooni ees
ning Jeesuselt Kristuselt, kes on ustav tunnistaja,
esikpoeg surnuist ja maa kuningate valitseja.
Temale, kes meid armastab ning on meid lunastanud
meie pattudest oma verega ning kes meid on teinud kuningriigiks,
preestreiks Jumalale ja oma Isale - temale olgu kirkus ja võimus
igavesest ajast igavesti! Aamen."
Palvetame selle alusel.
Otsi see kirjakoht oma Piiblist või telefonist üles.
Issand, ma tänan, et ilmutad meile, kes Sa oled.
See, kes loeb Ilmutusraamatut, on õnnistatud
ja kes võtab kuulda, on samuti õnnistatud.
Tuleb elu ja tuleb rõõm.
Issand, palun, et oleksid igaühega, kes vaatab saadet "Palvekool",
et nendeni jõuaks elu ja nende usk saaks julgustatud.
Issand, ma tänan, et Sina tuled armuga, nagu kirjas:
"Armu teile ja rahu!"
Issand, palun,
et rahu ja arm tuleksid nende üle, kes meid täna kuulavad.
Tänan, et Sina oled see, kes on, kes oli ja kes tuleb.
Tänan, et oled igavene
ning tahad tuua elu igasse töökohta ja kooli.
Tänan, et Sina, Jeesus Kristus, oled ustav tunnistaja.
Olemas on valetunnistajaid, kuid Sina oled ustav tunnistaja.
Palun tule igaühe üle, kes täna kuulavad.
Tänan, Issand, et tõusid surnuist, armastad meid
ning oled meid lunastanud meie pattudest oma verega.
Palume vere puhastavat mõju igaühele meist, kes kuulavad.
Puhasta meid oma kalli verega, Jeesuse nimel.
Täname, et oled meid teinud kuningriigiks ja preestreiks
meie Jumalale ja Isale, nii et võime Sind palves teenida.
Ma kiidan Sind, et kuuled meie palveid, aamen.
Vaatame nüüd Mordokai lugu, kes palus Estrilt abi.
Meie siin põhjamaade linnades peame ka üksteist aitama,
et saaksime näha Jumala riiki tulemas.
Palun iga päev kristluse eest,
mis oleks seitse päeva, mitte üks päev nädalas.
Ühiskond pöördub õigsusesse, kui palvetajad asuvad müüriprakku.
Kas tahad näha oma linna, ühiskonda ja kvartalit õigsuses?
Ester 4:1 palub Mordokai noorelt Estrilt abi:
"Kui Mordokai sai teada kõik, mis oli sündinud,
siis ta käristas oma riided lõhki, riietus kotiriidesse
ja raputas tuhka pea peale, läks linna keskele
ning kisendas valjusti ja kibedasti.
Ja ta läks kuninga värava ette,
sest kotiriides ei olnud lubatud kuninga väravast sisse minna."
Väljastatud oli üks kuri seadus, mis käskis kõik juudid tappa.
Rahval oli suur lein.
Vahel on ka meil oma riikides kurbust, kuid see peab kasvama,
et see meid tõesti puudutaks, nii nagu Mordokai puhul.
Ta rääkis Estrile ja kuulutas talle.
Meil on ka vaja teada fakte, kui hakkame Jumalat otsima.
Estri 4:5 kutsub Ester enda juurde Haataki,
kelle kuningas oli andnud tema teenistusse.
Ester saadab ta Mordokai juurde, et kuulda, mis oli juhtunud
ja miks eestpalvetaja Mordokai nii käitus.
Vaata, mida su linna ja maa eestpalvetajad ütlevad,
kuula oma prohveteid.
"Ja Haatak läks Mordokai juurde linna väljakule,
mis oli kuninga värava ees ja Mordokai jutustas talle kõik."
Kui palud nõu ja tarkust, siis seda sa ka saad.
Haatak pidi Estrile edasi rääkima
ja käskima tal kuninga juurde minna ning paluda oma rahvale armu.
Nüüd palume selle kirjakoha alusel.
Issand, ma palun, et meie kui kristlased
paluksime samuti oma põhjamaade rahvastele armu.
14. salm: "Sest kui sa sel ajal tõesti vaikid,
tuleb juutidele abi ja pääste mujalt, aga sina ja su isa pere hukkute!"
Me ei taha ju hukkuda vaid asetume müüriprakku.
"Ja kes teab, kas sa mitte ei olegi just selle asja pärast
pääsenud kuninglikku seisusesse?”
Sina oled ka kuskil töökohas või inimeste seas,
kus Jumal tahab sind kasutada, et tuua sinna oma riiki.
Kui vaikid, ei ole sa abiks.
Ester saadab siis oma vastuse ja käsib koguda kõik juudid
kolmepäevasele paastule ning paastub ka ise.
"..ärge sööge ega jooge ei öösel ega päeval."
Nad tegid seda ühel meelel.
Sina võid sama teha, et näha läbimurret.
Hiljem räägin paastumisest rohkem,
kuidas eraldada aega, et otsida Jumalat.
Ester korraldab peo ning kutsub Mordokai ja kuninga.
Estri 5:2: "Kui kuningas nägi kuninganna Estrit õues seisvat.."
Ester seisis õues, mis oli ohtlik ja kus oleks võinud elu kaotada.
See on pilt palvest ja paastust.
Ta leidis armu kuninga silmis.
Meie ju teame, et meie Isa on hea.
"..siis leidis too armu tema silmis
ja kuningas sirutas Estri poole kuldkepi", õigsuse kepi.
"..siis Ester astus ligi ja puudutas kepiotsa.
Ja kuningas ütles temale: "Mis sul tarvis on, kuninganna Ester?"
Jumal küsib meilt sama: "Mida sa tahad?"
Oled saanud õigeks ja saad minna siseõue,
meelevalla, läbimurde ning mõjukuse paika.
Julgustan sind seda tegema.
Palvetame nüüd selle sõna järgi.
Palveta püsivalt Jumala Sõna alusel.
Issand, ma tänan Sind, et võin tulla nagu Ester.
Ma ei ole täiuslik,
kuid ma tulen Su õue, sest oled mind õigeks teinud.
Me tuleme kogudusena, kus palve-elu on soiku jäänud.
Tuleme nüüd, õed ja vennad, noored ja vanad.
Me tuleme kogudusena palvepaika.
Tule meie osadusse, perekonda, töökohta ja noortegruppi.
Tahame puudutada Su õigsuse saua ning näha muutusi oma linnas.
Kuningas küsib: "Mida sa palud?"
Kuningate kuningas ütleb sama: "Mida sa palud?
Mida sa soovid oma maale, töökohale, piirkonda ja perre?"
Jeesus ütles: "Paluge, ja teile antakse,
otsige, ja te leiate, koputage, ja teile avatakse."
Näeme, kuidas kuningas hakkab asjast teadlikuks saama.
Ta ei saa öösel magada.
Ta loeb ajaraamatut, näeb viga ja muudab seda.
Kui me palvetame, tuleb ilmutuse valgus.
Halbu seadusi muudetakse palvetades.
"Selsamal päeval andis kuningas Ahasveros
kuninganna Estrile juutide vaenlase Haamani koja."
Haaman tahtis hävitada juudi rahvast.
Ta jäi majast ilma.
See on palve jõud.
See on eestpalvetaja Mordokai ning Estri nõusolekupalve jõud.
Kui palvetad Jumala Sõna, hakkavad asjad juhtuma.
Ester kolis majja, mis oli kuulnud Haamanile.
Mordokai tõusis kuninga soosikuks,
sest Ester oli rääkinud, mida Mordokai talle tähendas.
Ester 8:2: "Ja kuningas tõmbas oma pitserisõrmuse,
mille ta Haamanilt oli ära võtnud.."
Sõrmus on meelevalla sümbol.
Vaenlane on valitsenud eri aladel, kuid palve ja paast võtavad
meelevalla ja mandaadi tagasi, valdkond valdkonna järel.
Kuulsin, kuidas ühes Rootsi piirkonnas
oli palju kuritegevust, lõhkumist ja vägivalda.
Kui hakati palvetama ja Jumala Sõna tunnistama,
ja asjasse teisiti suhtuma, langes kuritegevus dramaatiliselt.
Meile on antud palves meelevald muuta seadusi ning olukordi.
Ester 8:7: "Siis ütles kuningas Ahasveros kuninganna Estrile
ja juut Mordokaile: "Vaata, ma olen andnud Haamani koja Estrile..
Ja nüüd kirjutage teie ise.. nagu teie meelest hea on,
ja kinnitage see kuningliku pitserisõrmusega;
sest kirja, mis kuninga nimel on kirjutatud
ja kuningliku pitserisõrmusega on kinnitatud, ei saa tagasi võtta!"
Kui palvetad ja paastud,
vabastab Jumal elu, mida ei saa tagasi kutsuda.
Mõtle, milline mõju on sel
ning mida sa saad teha, oma linna või töökoha heaks.
Issand, tänan Sind selle sõna eest.
Tänan Sind Esteri raamatu ja eestpalvetaja Mordokai eest.
Tänan kõigi põhjamaade eestpalvetajate eest.
Tänan, et nad töötavad koos noore põlvkonnaga,
kes on nagu Ester ning seisavad koos.
Palun Su Sõna alusel, et seadused saaks muudetud,
mis on ebaõiglased ja pole me maale head.
Palun, et Estri sarnased inimesed tuleksid esile.
Palun kuulajate eest, kes on seatud kuskil positsioonile.
Palun, et Su Sõna saaks vabastatud.
Palun, et kirjad läheks välja,
õigsuse kirjad ajalehtedesse, debattidesse lehtedes ja blogides.
Tänan Sind Sõna eest ja ülistan selle eest, mida tahad teha.
Jeesuse nimel täname Sind julgustuse eest,
et Mordokai ja Ester said näha muutust surmast ellu.
Tänan, et meil on mõju ja me võime näha oma linnu
ja töökohti muutumas ning kurjade plaanidega inimesi
kaotamas oma kohta ja sõrmust ning need antakse õigetele.
Aamen. Aitäh, et kuuled me palvet, venna ja õe palvet,
kes palvetavad Estri raamatu alusel.
Las see raamat julgustab sind.
Loe seda häälega, palvetades selle järgi,
kuulutades Sõna välja, nii nagu Jumal tegi loomisel.
Saate viimased minutid on ülesande päralt,
mida saad järgneva seitsme päeva jooksul ise ette võtta.
Leia 2-3 inimest, kellega koos nõusolekus palvetada.
Kiri ütleb, et kui 2 või 3 koos paluvad, siis see antakse neile.
Nõustuge nagu Mordokai ja Ester paastu ja palve strateegias,
et kõrvaldada kurjus teie elukohas või linnas.
Taotlege oma linnale parimat.
Julgustan teid koos võtma sel nädalal ühe paastupäeva
ning palvetama, et midagi teie piirkonnas muutuks.
Võiksin rääkida nii palju lugusid,
kuidas paastu ja palvega otsitakse Jumalat.
Veel soovitan jätta ära ühe päeva hommikusöök,
lõuna- või õhtusöök ja veeda see aeg pigem Jumalaga.
Söömise asemel mine palve-jalutuskäigule.
Joo seeasemel midagi.
Tee seda sama lõuna- või õhtusöögi asemel.
Kasuta seda aega muutuste ja läbimurde eest palvetamisele.
Kolmandaks sisene Jumala õuedesse,
mõjukuse paika, puuduta Ta valitsuskeppi ja palveta.
Kas oled väsinud olemast kaotaja?
Ütled, et nagunii midagi ei juhtu.
Julgustan sind võtma
neid "võimatuid" palveteemasid ja palvetama koos paastuga.
See on kõrgeim palvevorm, et näha Jumala Vaimu vabastamist.
Kuuluta välja Jumala Sõna.
Lõpetuseks palvetan Ilmutusraamatu 1:5 järgi.
Jeesuselt Kristus, ustav tunnistaja, esikpoeg surnuist
ja maa kuningate valitseja, ma tänan Sind, et oled võitnud
kõik maailma ja põhjamaade kuningad.
Tänan, et armastad meid ja oled meid lunastanud pattudest
oma verega ja teinud meid kuningriigiks ja preestreiks
Jumalale ja meie Isale taevas.
Õnnistan igaüht ja tänan, et oled nad teinud kuningriigiks.
Nad ei ole all vaid üleval nagu see kotkas.
Õnnistan neid Jeesuse Kristuse nimel.
Tänan, et võime muuta oma linnu, maid ja piirkondi.
Tõlge: Riina Aasa